Diari Oficial de la Generalitat Valenciana


Sumari del DOGV 5546, del 02-07-2007 (2007/8706)

RESOLUCIÓ de 21 de juny de 2007, del director general de Recursos Humans de la Conselleria de Sanitat, per la qual modifica la Resolució de 26 d'abril de 2004 per la qual declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de locutor CICU en les institucions sanitàries dependents de la Conselleria de Sanitat, i per la qual s'obri novament el termini per a la participació en la convocatòria publicada per la Resolució de 14 de març de 2005 de la Direcció General de Recursos Humans, per la qual inicia la fase de provisió del procés extraordinari de consolidació d'ocupació de la categoria esmentada.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5546

Data del DOGV
:   02-07-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/8706


Data del document
:   21-06-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * telèfon
    * concurs administratiu
    * administració regional
    * personal de serveis

RESOLUCIÓ de 21 de juny de 2007, del director general de Recursos Humans de la Conselleria de Sanitat, per la qual modifica la Resolució de 26 d'abril de 2004 per la qual declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de locutor CICU en les institucions sanitàries dependents de la Conselleria de Sanitat, i per la qual s'obri novament el termini per a la participació en la convocatòria publicada per la Resolució de 14 de març de 2005 de la Direcció General de Recursos Humans, per la qual inicia la fase de provisió del procés extraordinari de consolidació d'ocupació de la categoria esmentada. [2007/8706]  
Com a execució de la sentència ferma 1266/06 del Tribunal Superior de Justícia de la Comunitat Valenciana, per la qual estima el recurs d'apel·lació interposat per Isabel Ibáñez Segura contra la Sentència 327/05 del Jutjat Contenciós Administratiu número 8 de València, revoca la sentència d'instància i estima en part el recurs contenciós administratiu interposat per la interessada contra la Resolució de 24 de juny de 2004 del director general de Recursos Humans de la conselleria de Sanitat, per la qual desestima el recurs de reposició deduït contra la Resolució del mateix òrgan de 15 de març de 2004, per la qual fa públiques les qualificacions definitives atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places de locutor CICU en les institucions sanitàries de la conselleria de Sanitat, la declara contrària a dret, l'anul·la i deixa sense efecte quant a la valoració de l'experiència professional d'Isabel Ibáñez Segura.  
Vista la puntuació total atorgada com a execució de la sentència esmentada abans pel tribunal del procés extraordinari de consolidació d'ocupació per a la selecció i provisió de places de locutor CICU a la recurrent, Isabel Ibáñez Segura, en la fase de selecció, de 111,40 punts.  
Vist que la Resolució de 10 de maig de 2007, dictada com a execució de la sentència esmentada abans modifica la resolució de 15 de març 2004 del director general de Recursos Humans, per la qual fa públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places de locutor CICU en les institucions sanitàries dependents de la conselleria de Sanitat, incloent-hi Isabel Ibáñez Segura i excloent-ne Josefa Marcos Lirios.  
Vista la Resolució de 14 de març de 2005 de la Direcció General de Recursos Humans (Diari Oficial de la Generalitat número 4.992, de 25.04.2005), per la qual inicia la fase de provisió del procés extraordinari de consolidació d'ocupació per a la selecció i provisió de places de locutor CICU en les institucions sanitàries dependents de la conselleria de Sanitat i atés que la base tercera a) establix que ha de participar obligatòriament en esta fase de provisió el personal que, com a conseqüència del procés de consolidació d'ocupació, haja obtingut la situació de personal estatutari en expectativa de destinació prevista en la base onze de l'Orde de 22 de març de 2002 de la conselleria de Sanitat, per la qual convoca este procés extraordinari.  
Per tot això, i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, Reguladora de la Jurisdicció contenciosa Administrativa, que establixen l'obligació de complir les sentències i la resta de resolucions fermes dictades per jutges i tribunals.  
Fent ús de les competències per a les quals em delega l'article 1.2 de la Resolució de 18 de gener de 2006, del director general de l'Agència Valenciana de Salut, per la qual delega per a competències en matèria de personal, resolc:  
Modificar la Resolució de 26 d'abril de 2004 per la qual es declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places de locutor CICU en les institucions sanitàries dependents de la conselleria de Sanitat, incloent-hi Isabel Ibáñez Segura, amb una qualificació final de 111,40 punts, i excloent-ne Josefa Marcos Lirios.  
Obrir novament el termini de quinze dies hàbils, comptador a partir de l'endemà de la publicació d'esta resolució en el Diari Oficial de la Comunitat Valenciana per a la participació de la interessada en la convocatòria de provisió publicada per la Resolució de 14 de març de 2005 de la Direcció General de Recursos Humans, i d'acord amb les seues bases (Diari Oficial de la Generalitat número 4.992, de 25.04.2005).  
Contra esta resolució es pot interposar un incident d'execució de sentència davant del Jutjat Contenciós Administratiu número 8 de València, d'acord amb el que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos comptador des de l'endemà de la publicació d'esta resolució.  
València, 21 de juny de 2007.- El director general de Recursos Humans: José Cano Pascual.